cyanic-selkie/wikianc huggingface dataset:
Superunknown
Helsingin Sanomissa Ilkka Mattila kirjoitti albumin jollain keinolla välttävän tavanomaisen hevin koomisen teatraalisuuden: ”Laulaja-kitaristi Chris Cornellin laulut ovat tylyjä, pessimistisiä ja ahdistavia, ja massiiviset kitarat pyörittävät riffejään kuin tuonpuoleiset lottomyllyt”.
Lapsilisä
Manner-Suomessa
Lapsilisien edeltäjänä valtion työntekijöiden perheille maksettiin lapsilisää jo 1920-luvulta lähtien ja jatkosodan aikana kotirintaman äideille lapsiavustusta, mutta toisen maailmansodan jälkeen helmikuussa 1948 säädettiin perhepalkka työnantajan maksettavaksi. Jo samana vuonna perhepalkka muutettiin valtion maksamaksi kaikkien lapsiperheiden lapsilisäksi. Vuonna 1948 köyhimmille lapsiperheille maksettiin lisäksi perhelisää.
Ihmisoikeudet Arabiemiirikunnissa
Rakennustyöläiset
Rakennustyöläiset tekivät valituksia matalasta ja maksamattomasta palkasta, työturvallisuudesta ja huonoista asuinoloista. Huono työturvallisuus aiheutti kuolemia rakennustyömailla. Dubaissa intialaiset rakennustyöläiset saivat työhönsä liittyvistä protesteista puolen vuoden vankeusrangaistuksen ja maasta karkotuksen. Korkeampia palkkoja vaativia työmiehiä vangittiin maaliskuussa 2009 1500 hengen protestin yhteydessä. Osa 3000:sta huonosta ravinnosta mellakoineeseesta intialaisesta sai syytteen tuhopoltoista ja mellakoinnista heinäkuussa 2009.
Superunknown
Vuonna 2002 Rolling Stone -lehti sijoitti albumin 336:nneksi lehden laatimalla listalla 500 kaikkein aikojen parasta albumia.
Lapsilisä
Manner-Suomessa
Lapsilisää maksetaan jokaisesta Suomessa asuvasta alle 17-vuotiaasta lapsesta. Lapsilisän maksaa Kansaneläkelaitos ja se on verotonta tuloa, joka voidaan maksaa myös lapselle itselleen, mikäli lapsen etu sitä vaatii. Vuonna 2022 Kela maksoi lapsilisiä noin 1,46 miljardia euroa.
Ihmisoikeudet Arabiemiirikunnissa
Kotitaloustyöntekijät
Kotitaloustyöntekijät raportoivat velkavankeudesta ja pahoinpitelystä.
Superunknown
Kappaleista
”She Likes Surprises” on vain albumin kansainvälisillä versioilla, eikä sitä löydy albumin yhdysvaltalaisilta versioilta, paitsi 12″ LP-versiolta.
Ihmisoikeudet Arabiemiirikunnissa
Sananvapaus
Sananvapausrikkomusten rangaistukset päätettiin muuttaa vankeudesta sakkorangaistuksiin vuonna 2008. Useita nettisivuja suljettiin vuonna 2008.
Lapsilisä
Lapsilisän määrä ja kehitys
Lapsilisän suuruus nousee lasten lukumäärän kasvaessa, vaikka lapsesta aiheutuvat kustannukset yleensä pienenevät sitä mukaa, kun lasten lukumäärä kasvaa ja hankittuja tavaroita voidaan hyödyntää uudelleen. Lapsilisät kattavat kuitenkin vain osan lapsesta johtuvista kustannuksista. Toisin sanoen perheissä, joissa on enemmän lapsia, materiaalinen elintaso laskee enemmän kuin perheissä, joissa on vähän lapsia.
Superunknown
Kappaleista
Albumille kirjoitettiin kappale ”Flutter Girl”, mutta se ei lopulta päässyt albumille. Kappale päätyi myöhemmin Cornellin soolo-albumille Euphoria Morning.
Ihmisoikeudet Arabiemiirikunnissa
Koulutus
Vuonna 2008 aikuisista osasi lukea 89 %.
Lapsilisä
Lapsilisän määrä ja kehitys
Lapsilisän ostovoima heikkeni yli viidenneksen vuosien 1995–2010 välillä. Ostovoiman heikkeneminen haluttiin pysäyttää vuonna 2011 sitomalla lapsilisät elinkustannusten muutoksia seuraavaan kansaneläkeindeksiin. Syksyllä 2012 hallitus antoi kuitenkin uuden lakiesityksen vuosien 2013–2015 indeksikorotusten perumisesta. Esityksen mukaan kyseisiä indeksikorotuksia ei tehtäisi myöskään takautuvasti vuoden 2015 jälkeen, vaan lapsilisien tason aleneminen jäisi pysyväksi.
Superunknown
Listasijoitukset
Albumi
Ihmisoikeudet Arabiemiirikunnissa
Naisten syrjintä
Arabiemiirikunnat on ratifioinut YK:n naisten syrjintää estävän sopimuksen. Arabiemiirikunnissa ei kuitenkaan ole naisten syrjintää estävää lainsäädäntöä, joka takaisi sukupuolten tasa-arvon. Maa kutsui YK:n ihmiskaupan raportoijan vierailulle maahan vuonna 2008. Ilman perheensä lupaa ulkomaalaisen kanssa avioitunut nainen pidätettiin kahdeksaksi kuukaudeksi kotimaahan palattuaan marraskuussa 2007. Vankilassa häntä pahoinpideltiin ja uhkailtiin. Nainen poistui maasta vapauduttuaan.
Seksuaali- ja sukupuolivähemmistöt
Homoseksuaalisuus, kuten kaikki avioliiton ulkopuolinen seksuaalinen toiminta, on Arabiemiirikunnissa ankarasti kielletty. Homoseksuaalisesta käyttäytymisestä voidaan tuomita vankeuteen ja sakkorangaistukseen tai karkottamiseen, mikäli syytetty on ulkomaan kansalainen.
Superunknown
Listasijoitukset
Singlet
Lapsilisä
Lapsilisän määrä ja kehitys
Lapsilisien taso on ollut poliittinen kiistan aihe lähes koko tukimuodon olemassaolon ajan. Aluksi vasemmisto ja oikeisto kiistelivät sen maksamisesta ja määrästä. 2000-luvulla on keskusteltu rikkaimmille perheille maksettavan tuen tarpeellisuudesta sekä siitä, kuinka lapsilisät tulisi huomioida toimeentulotuen varassa olevien perheiden kohdalla. Vuonna 2014 lapsilisiä päätettiin leikata noin seitsemän prosenttia. Rinnalle luotiin kuitenkin järjestelmä, jossa vanhemmat saavat lapsista verovähennystä tulojensa mukaan (ns. lapsivähennys). Lapsivähennys oli voimassa vuosina 2014–2017.
Ihmisoikeudet Arabiemiirikunnissa
Seksuaali- ja sukupuolivähemmistöt
Ristiinpukeutuminen on Arabiemiirikunnissa kiellettyä.
Kuolemanrangaistus
Arabiemiirikunnissa on kuolemanrangaistus käytössä. Vuonna 2008 teloitettiin ainakin yksi ihminen murhasyytteen perusteella.
Lapsilisä
Lapsilisät muissa maissa
Monissa maissa, kuten Ruotsissa, lapsiperheitä tuetaan Suomen lapsilisäjärjestelmän kaltaisilla tuilla. Tuet voivat olla rahana maksettavia tulonsiirron kaltaisia tukia tai veropalautuksia. Usein lapsilisien tarpeellisuutta selvitetään vanhempien tulojen tarkistamisella.
Ihmisoikeudet Arabiemiirikunnissa
Kuolemanrangaistus
Vuosina 2008–2015 maassa on teloitettu ainakin viisi ihmistä, joukossa myös muiden maiden kansalaisia. Viimeisin tunnettu teloitus oli vuonna 2017.
Kansainväliset sopimukset
Amnestyn vuoden 2009 raportin listan mukaan Arabiemiirikunnissa on vähän ratifioituja kansainvälisiä ihmisoikeussopimuksia. Ratifioituihin YK:n sopimuksiin sisältyy naisten syrjinnän kielto, lasten oikeuksien sopimus ja rotusyrjinnän kieltävä sopimus. Joulukuussa 2008 Arabiemiirikunnat ilmaisi aikeen ratifioida kidutuksen vastainen sopimus UN Convention against Torture.
Lapsilisä
Lapsilisät muissa maissa
Kun lapsilisä otettiin Suomessa käyttöön 1948, vastaavanlainen järjestelmä oli jo Pohjoismaiden lisäksi useimmissa Länsi-Euroopan maissa. Yhdysvalloissa lapsilisän kaltaista etuutta ei ole koskaan otettu käyttöön.
Love Generation (kappale)
Kappale on ensimmäinen raita Sinclarin neljänneltä albumilta Western Dream.
Uinnin pitkän radan Suomen-mestaruuskilpailut 2006
Uinnin Suomen-mestaruuskilpailut 2006 järjestettiin Espoossa 9.-12. maaliskuuta 2006. Kilpailujen järjestävänä seurana toimi Cetus.
Kilpailut
Vuoden 2006 uinnin Suomen-mestaruuskilpailujen ehdoton kuningas oli Matti Rajakylä, joka voitti vapaauinnin 50, 100 ja 200 metrillä, perhosuinnin 50 metrillä, molemmat vapaauintiviestit sekä sekauintiviesti. Yhteensä 21-vuotias kirkkonummelainen saalisti siis 7 kultamitalia.
Naisten puolella erityistä huomiota herätti Maria Albert, joka saalisti kultamitalit vapaauinnin 400, 800 ja 1 500 metristä, pitkästä vapaauintiviestistä sekä sekauintiviestistä.
Takamagahara (vuori)
Takamagahara on Gunman prefektuurissa Japanissa sijaitseva 1 978 metriä korkea vuori, joka on tullut tunnetuksi Japan Airlinesin lennon 123 onnettomuudesta.
Maastohiihdon maailmancup 2012–2013
Maastohiihdon maailmancup 2012–2013 oli historian 32. virallinen maailmancup-kausi. Se alkoi 24. marraskuuta 2012 Ruotsin Jällivaarassa ja päättyi 24. maaliskuuta 2012 Ruotsin Falunissa.
Maailmancupin loppupisteet
Lähde: FIS
How Much More
Ensimmäinen digisingle 'Hey' julkaistiin 13.10.2015.
Eminent Wait albumi julkaistaan 4.12.2015.
Julkaisut
Singlet ja EP:t
Hammasteknikko
Hammasteknikko valmistaa erilaisia hammasproteeseja yhteistyössä hammaslääkärin kanssa, jolloin hammaslääkäri vastaa työstä potilaalle. Hammasteknikon ammattikorkeakoulututkinnon laajuus on vuodesta 1995 ollut 210 op (3,5 vuotta). Saman alan toisen asteen tutkinto on hammaslaborantti.
Vuonna 2013 Suomessa vain Metropolia Ammattikorkeakoulu Helsingissä tarjosi hammastekniikan koulutusohjelmaa, mutta se luopui alasta syksyn 2013 toimilupahakemuksessaan. Aiemmin koulutusta on ollut myös Kuopiossa ja Turussa. Turun ammattikorkeakoululle myönnettiin joulukuussa 2013 toimilupa hammastekniikan koulutusohjelman aloittamiseksi syksyllä 2015.
Koulutuksen historiaa Suomessa
Suomessa oli ensin koulutasoista ja sen jälkeen opistotason koulutusta, jonka laajuus vaihteli 2,5 vuodesta (80 op) 4,5 vuoteen (160 op). Laajuus oli 80 op (2,5 vuotta) vuoteen 1980 saakka. Vuosina 1980–1987 laajuus oli 100 op (3 vuotta) tai ylioppilaspohjaisena 3,5 vuotta. Vuosina 1990–1995 oli 4,5-vuotinen peruskoulupohjainen linja (160 op).
Lisä- ja jatkokoulutukset
Hammasteknikon kliinisen erikoistumisen jatkokoulutus (30 op) sekä erillinen varsinainen tutkintoon johtava jatkokoulutus (ylempi ammattikorkeakoulututkinto, 90 op) on kestoltaan 2-2,5 vuotta ja toteutetaan ammattikorkeakouluissa. Ylempi ammattikorkeakoulututkinto koostuu ammattikorkeakoulutukinnosta (210 op) ja ylemmästä ammattikorkeakoulututkinnosta (90 op), joiden yhteen laskettu tutkintopistemäärä on 300 op sisältäen gradutyön tekemisen.
Oltuaan viisi vuotta laillistettuna hammasteknikkona henkilö voi halutessaan lisäkoulutuksella valmistua erikoishammasteknikoksi. Erikoishammasteknikko valmistaa irrotettavia kokoproteeseja täysin hampaattomaan terveeseen suuhun suoraan potilaalle. Erikoishammasteknikoilla on oikeus toimia itsenäisenä yrittäjänä omalla vastaanotollaan ilman hammaslääkärin lähetettä. Tällöin henkilökohtainen asiakassuhde luodaan suorassa potilastyössä ilman välikäsiä ja vuorovaikutukselliset ja psykologiset ihmisuhdetaidot korostuvat.
Pankkitili
Käyttötililtä voi tavallisesti maksaa ostoksia ja laskuja. Ostokset voi maksaa pankkikortilla tai tekemällä tilisiirron verkkopankin kautta. Aiemmin oli tavallista maksaa ostoksia sekkitililtä sekkiä käyttäen.
Tilisiirto eli pankkisiirto tarkoittaa rahan siirtämistä pankkitilille. Tilisiirto tehdään yleensä toiselta pankkitililtä, mutta sen voi myös maksaa käteisellä.
Pankki pitää tilitapahtumista kirjaa. Tapahtumista annetaan asiakkaalle tiliote tietyin väliajoin. Aiemmin oli tavallista, että tilitapahtumat merkittiin pankkikirjaan (säästökirjaan).
Pankki maksaa tilillä oleville varoille korkoa, ellei kyseessä ole nollakorkoinen tili. Korko voi olla kiinteä tai vaihtuva. Suomessa on nykyisin tavallista, että pankkitilin korko on nolla prosenttia tai vähän sen yli. Aiemmin korot olivat korkeampia. Korko kuuluu Suomessa lähdeveron piiriin.
Tiliraha pankin velkaa
Kun asiakas tekee tilille talletuksen, hän lainaa rahat pankille. Pankkitilin saldo on pankin velkaa asiakkaalle. Pankki kirjaa talletuksen omiksi varoikseen ja vastaavan suuruisen velan asiakkaalle. Asiakas ei omista tilillä olevia rahoja vaan saatavan pankilta.
Vaikka pankkitileillä oleva raha onkin vain pankkien velkaa asiakkailleen, tiliraha kuitenkin kelpaa yleisesti maksuksi muun muassa tilisiirtona tai pankkikorttimaksuna. Tämä johtuu pankkeja kohtaan tunnetusta vankasta luottamuksesta.
Pankin näkökulmasta yleisön pankkitileille tekemät talletukset ovat osa pankin ottolainausta eli rahan hankintaa. Tilitalletusten lisäksi pankit käyttävät ottolainaukseen joukkovelkakirjalainoja.
Talletussuoja ja tilin vanheneminen
Tilille talletettuja varoja koskee tavallisesti talletussuoja. Talletussuoja turvaa asiakkaan saatavat tiettyyn rajaan asti, jos pankki ei pystyisi maksamaan niitä takaisin.
Jos pankkitili on ollut pitkään käytämättä, tilinomistaja voi menettää tilille talletetut rahat tai ainakin niiden korot. Suomessa talletus ei nykyisin vanhene, mutta pankki voi lopettaa koronmaksun sen jälkeen, kun tili on ollut kymmenen vuotta käyttämättä. Aiemmin myös talletukset vanhenivat 10 vuodessa. Jos tiliä on käytetty viimeksi vuonna 1980, pääomaa ei välttämättä saa enää takaisin.
Ramón Sampedro
Ramón Sampedro Cameán (5. tammikuuta 1943 Porto do Son, A Coruñan maakunta, Espanja – 12. tammikuuta 1998 Boiro, A Coruñan maakunta, Espanja) oli espanjalainen merimies, kirjailija ja eutanasian puolestapuhuja.
Espanjan luoteisrannikolta Galiciasta kotoisin ollut Sampedro pestautui kauppalaivastoon 19-vuotiaana tavoitteenaan nähdä maailmaa. Hän työskenteli laivoilla mekaanikkona. 25-vuotiaana hän joutui sukellusonnettomuuteen, jonka seurauksena hän neliraajahalvaantui ja päätyi vuoteenomaksi. Sampedro taisteli oikeudestaan eutanasiaan lopun elämänsä lähes 30 vuotta. Perusteena oli hänen oma vakaa tahtonsa kuolla, mutta halvaantumisesta johtuva kykenemättömyys tehdä itsemurha. Hän koki itsemurhan olevan oikeus, joka häneltä kiellettiin. Sampedro oli ensimmäinen espanjalainen, joka anoi virallisesti eutanasiaa. Hän haki tilanteeseensa lainopillista apua ensin espanjalaisista oikeusasteista ja lopulta Euroopan ihmisoikeuskomissiosta, mutta ilman toivottua tulosta. Tapaus sai huomiota ympäri maailman.
Roihupellon metrovarikko
Roihupellon metrovarikko on Helsingin metroon kuuluva varikko Itäkeskuksen ja Siilitien metroasemien välillä Helsingin Roihupellon teollisuusalueella Vartiokylän kaupunginosassa.
Ramón Sampedro
Ennen kuolemaansa Sampedro kirjoitti suullaan kaksi teosta, Cartas desde el infierno (1996, ISBN 8408056328) ja Cando eu caia (julkaistu postuumisti 1998, ISBN 8427031122). Hänen elämästään tehtiin myös Alejandro Amenábarin ohjaama ja Javier Bardemin tähdittämä elokuva Meri sisälläni (Mar adentro, 2004), joka voitti parhaan vieraskielisen elokuvan Oscarin ja Golden Globen sekä 14 Goyaa.
Roihupellon metrovarikko
Varikolla säilytetään, huolletaan ja korjataan HKL-Metroliikenteen junakalustoa. Siellä sijaitsee myös HKL-Metroliikenteen konttori. Metrovarikolla on myös tunnelissa kulkeva niin sanottu koestusraide, jolla junia voidaan koeajaa jopa 100 km/h nopeudella. Suurin osa varikon ratapihasta on sähköistetty.
Marko Ylönen
Marko Henrik Ylönen (s. 11. kesäkuuta 1966 Rantasalmi) on suomalainen sellisti.
Roihupellon metrovarikko
Varikolta oli kevääseen 2012 saakka ratayhteys Herttoniemen satamaradan kautta Oulunkylän rautatieasemalle ja siten Suomen rataverkkoon. Nykyisin yhteys metroverkolta valtion rataverkolle on Vuosaaren satamarata.
Marko Ylönen
Opinnot ja ura
Marko Ylönen aloitti sellonsoiton opinnot ensin Jyväskylän konservatorion Keuruun toimipisteessä ja sitten Itä-Helsingin musiikkiopiston nuorisokoulutuksessa Csaba Szilvayn oppilaana. Hän jatkoi opintojaan Sibelius-Akatemiassa Erkki Raution ja Heikki Rautasalon sekä Baselissa Heinrich Schiffin (1985–1989) johdolla. Ylönen piti ensikonsertin Jyväskylän Kesässä 1985. Hän suoritti sellodiplomin vuonna 1992.
Marko Ylönen on esiintynyt solistina ja kamarimuusikkona Euroopassa, Australiassa, Uudessa Seelannissa, Japanissa ja Yhdysvalloissa. Klassisen kantaohjelmiston lisäksi hän on esittänyt aktiivisesti nykymusiikkia. Ylönen on soittanut usein monien suomalaisten orkestereiden solistina. Hän on toiminut Espoon kaupunginorkesterissa (nyk. Tapiola Sinfoniettassa) äänenjohtajana (1988–1991), Radion sinfoniaorkesterin 1. soolosellistinä (1991–1993) ja Uusi Helsinki -kvartetin jäsenenä (1995–1999). Keski-Euroopassa hän on esiintynyt muun muassa Camerata Salzburgin, English Chamber Orchestran, Hollannin Kamariorkesterin ja Prahan kamariorkesterin solistina.
Ylönen toimi ensin Sibelius-Akatemian tuntiopettajana (1991–1999) ja vuodesta 2000 alkaen sello- ja kamarimusiikin lehtorina, kunnes hänet nimitettiin Sibelius-Akatemian kamarimusiikin määräaikaiseksi professoriksi 1.8.2009–31.7.2014. Marko Ylönen on toiminut Korsholman Musiikkijuhlien taiteellisena johtajana vuosina 2003 ja 2008, ja hän jatkaa taiteellisena johtajana 2010-2012.
Achun
Achun on Ranskan kunta Burgundi-Franche-Comtén alueella Nièvren departementissa. Se sijaitsee departementin keskiosassa Neversin koillispuolella. Kunnassa on arviolta 150 asukasta (vuonna 2014) ja sen pinta-ala on 24,51 neliökilometriä.
Star Wars: The Clone Wars
Star Wars: The Clone Wars voi tarkoittaa seuraavia asioita:
Rimantas Grigas
pienoiskuva
Rimantas Grigas (s. 17. syyskuuta 1962 Klaipėda) on liettualainen koripallovalmentaja, joka on viimeksi toiminut Valko-Venäjän naisten koripallomaajoukkueen päävalmentajana vuosina 2012–2014.
Kiintopiste
Kiintopiste tarkoittaa seuraavia asioita:
Take the Kids Off Broadway
Take the Kids Off Broadway on yhdysvaltalaisen psykedeelisen rockin duon Foxygenin esikoisalbumi. Se julkaistiin alun perin digitaalisessa formaatissa lokakuussa 2011, ja vuonna 2012 levy-yhtiö Jagjaguwar julkaisi albumista vinyylipainoksen.
Francis Suárez
pienoiskuva|Francis Suárez [[UD Las Palmas|Las Palmasissa. ]] Francisco Manuel "Francis" Suárez Arteaga (s. 6. tammikuuta 1987 Las Palmas, Kanariansaaret, Espanja) on espanjalainen jalkapalloilija, joka edustaa Veikkausliigassa pelaavaa FC Inter Turkua. Oikeajalkainen Suárez on pelipaikaltaan laituri. Hän edusti kasvattajaseuraansa UD Las Palmasta Segunda Divisiónissa vuodesta 2007 vuoteen 2013 asti. Välillä hän kävi lainalla muissa espanjalaisseuroissa Castillossa ja Ponferradinassa. Turkuun Suárez siirtyi kesällä 2014. Hän debytoi Veikkausliigassa ja samalla pääsarjatasolla kesäkuussa 2014 MYPAa vastaan. Loppukauden hän oli yksi turkulaisten avainpelaajista pelattuaan 16 ottelussa ja tehtyään 2 maalia. Suárez on 181 senttimetriä pitkä.
Ei ole Kööpenhamina kuin ennen
Ei ole Kööpenhamina kuin ennen on Juha ”Watt” Vainion sanoittama ja esittämä kappale vuodelta 1983. Kappale on Sellaista elämä on -albumilla. Se julkaistiin myös singlenä, jonka B-puolella oli kappale ”Lentoemäntä”. Kappaleen on säveltänyt ja sovittanut Markku Johansson. Vainio käytti kappaleen säveltä myös joissain mainoskappaleissaan.
Kappaleen on levyttänyt myös Vesa-Matti Loiri, jonka levytys julkaistiin hänen albumillaan Ystävän laulut II vuonna 2004. Imitaattori Jope Ruonansuu on tehnyt kappaleesta version ”Ei ole gugga juontaja go Ellen”, joka on hänen vuonna 2007 ilmestyneellä albumillaan Tanssii läskien kanssa.
Laulun tarina
Kappaleessa kerrotaan, kuinka laulun minä ja ”Hakkaraisen Masa” viettivät 1950-luvulla aikaa Kööpenhaminassa. Kaupunki on kuitenkin vuosikymmenten saatossa muuttunut, ja nuoruuskin on taakse jäänyttä elämää. Hakkaraisen Masa on nimetty Vainion ystävän Matti Lappalaisen mukaan, mutta hän pyysi Vainiota muuttamaan nimen. Lappalainen vaihtui Hakkaraiseen.
Äänitys
”Ei ole Kööpenhamina kuin ennen” äänitettiin Takomo-studioilla Helsingissä vuonna 1983. Äänittäjinä toimivat Juha Laakso ja Jukka Teittinen. Kappaleen tuotti Jaakko Salo.
Alkuperäisversiolla oli mukana seuraavat muusikot:
Honda Magna
Honda Magna on japanilaisen Hondan vuosien 1982 ja 2003 välillä valmistama custom-tyyppinen moottoripyörä.
Ensimmäisen sukupolven Honda Magna VF750C (vuodet 1982–1986)
Vuoden 1982-mallinen Honda VF750C eli V45 Magna oli saatavilla joko candynpunaisena tai candynsinisenä. Maalattuja osia olivat polttoainetankki ja sivuposket. Ajovalo, mittaristo ja lokasuojat olivat kromattuja. Etujarru oli kaksimäntäinen, TRAC anti-dive-järjestelmällä varustettu tuplalevyjarru. Moottori oli 748 kuutiosenttimetrinen, 16-venttiilinen, nestejäähdytteinen, kahdella kannen yläpuolisella nokka-akselilla varustettu 16-venttiilinen V4-moottori. Voimansiirtona oli 6-vaihteinen vaihdelaatikko ja kardaaniveto. Kytkin oli nestetoiminen.
Vuoden 1983 V45 Magna oli saatavana joko punaisena tai mustana.
Vivika Ekman
Bernhardina Otteliana Vivica (Vivika) Ekman (13. marraskuuta 1826 Dragsfjärd – 13. marraskuuta 1911 Turku) oli suomalainen pianotaiteilija ja musiikinopettaja.
Honda Magna
Ensimmäisen sukupolven Honda Magna VF750C (vuodet 1982–1986)
Tiedot
Vivika Ekman
Ekman opiskeli Turussa pianonsoittoa kapellimestari Wilhelm Friedrich Siberin (1818–1855) oppilaana. Liivinmaalainen Siber asui Turussa vuodesta 1838 lähtien ja johti musiikkikoulua ja oppilasorkesteria. Laulua Ekman opiskeli Betty Boijen johdolla, ja pianonsoittoa hänelle opetti myös tämän sisar Wilhelmina Boije, joka myöhemmin muutti pianopedagogiksi Philadelphiaan Yhdysvaltoihin.
Honda Magna
Toisen sukupolven Honda Magna VF700C and VF750C (vuodet 1987–1988)
right|thumb|300px|1987 Honda Super Magna, Kanadan vientimalli Vuosien 1987 ja 1988 Honda VF750C moottoripyöriä kutsuttiin nimellä Super Magna. Vuonna 1987 valmistettiin pääasiassa 700 kuutiosenttimetrin moottorilla varustettuja Super Magnoja joiden moottori tuotti 63 kilowattia/9500 rpm, ja vääntöä 67 Nm/7500 rpm. Vuonna 1987 valmistettiin myös joitain satoja kappaleita 750-kuutioisella moottorilla varustettuja Super Magnoja Kanadan vientiin. Näissä pyörissä oli muista Super Magnoista poiketen kilometrimittaristo mailimittarin sijaan. Vuonna 1988 Magnojen moottoritilavuus suurennettiin takaisin alkuperäiseen kokoon, 748 kuutiosenttimetriä. Suurin osa 1988-mallisista Super Magnoista valmistettiin Hondan USA:n tehtailla Marysvillessa, Ohiossa.
Vivika Ekman
Vivika Ekman opetti musiikkia Turussa vuodesta 1846 lähtien. Hän haki vielä lisäoppia Tukholmasta kesäisin 1850–1853 opettajinaan Jan van Boom, Wilhelm Bauck ja 1860-luvun lopulla opettajanaan Oscar Byström. Urkujensoittoa hänelle opetti Tukholmassa Elfrida Andrée ja harmoniaoppia Otto Daniel Winge.
Honda Magna
Toisen sukupolven Honda Magna VF700C and VF750C (vuodet 1987–1988)
Vuoden 1987 Magnan sai joko punaisena tai sinisenä. Alaspoileri oli mattamusta. Vuoden 1988 mallia sai joko punaisena tai mustana ja alaspoileri oli maalattu muun pyörän väriseksi.
Vivika Ekman
Ekman konsertoi pianistina ja orkesterisolistina usealla paikkakunnalla 1850- ja 1860-luvulla. Vuodesta 1870 lähtien hän opetti laulua pari vuosikymmentä Turussa Heurlinin ruotsalaisessa koulussa. Työnsä ohessa hän jatkoi pianonsoiton opetusta. Hänen tunnetuin oppilaansa oli Karl Ekman, joka ei ollut opettajansa sukulainen. Vivika Ekman opetti myös turkulaista pianistia ja pianonsoitonopettajaa Henriette Leijeliä.
Luettelo Swedish Dance Chartin ykkösistä vuonna 2016
Tämä on luettelo Swedish Dance Chart -listan kärkipaikkaa hallussaan pitäneistä artisteista ja singleistä vuonna 2016.
Honda Magna
Kolmannen sukupolven VF750C (vuodet 1994–2003)
right|thumb|300px|1999 Honda Magna Kolmannen sukupolven Honda Magnan moottorina käytettiin VFR750:stä peräisin olevaa, mutta hieman muunneltua moottoria. Mm. kampiakseli vaihdettiin erilaiseen ja kaasutin oli pienempi. Moottoriin lisättiin kromia ja pakoputkistoksi tuli 4-into-4-tyyppinen, kromattu putkisto. Istuinkorkeus pidettiin edelleen aiempien vuosien mallien mukaisesti erittäin matalana ja kuten Super Magnastakin, pyörästä saa yksipaikkaisen irrottamalla takasatulan. Vaihteisto muutettiin 5-nopeuksiseksi ja toisiovedoksi tuli kardaanin sijaan ketjuveto. Muutoksilla saatiin aikaan parempi keskialueen vääntö ja laajempi tehoalue.
Tiedot:
Kaneliseitikki
Kaneliseitikki (Cortinarius cinnamomeus) on kellan- tai punaruskea seitikkilaji. Heltat ovat nuorilla sienillä oranssinruskeat, vanhemmilla kanelinruskeat. Jalka on alhaalta ruskea, ylempää keltainen. Malto on keltaista. Sieni kasvaa yleisenä karuissa havumetsissä. Kaneliseitikki ei ole ruokasieni. Sitä voi käyttää värjäyksessä oranssien ja kanelin sävyjen saamiseen.
Bulldozer
Bulldozer voi olla:
Hevari
thumb|Pirunsarvi-käsimerkki Hevarit ovat alakulttuurinen ryhmä, jota yhdistää ennen kaikkea metallimusiikin kuunteleminen. 1980-luvulla syntynyt suomen kielen sana "hevari" juontuu termistä "heavy metal", samoin kuten punk-musiikin ympärille muodostuneen alakulttuurin edustajia kutsutaan punkkareiksi. Joskus käytetään myös sanaa "metallisti". Toisinaan nämä käsitteet halutaan erottaa toisistaan esimerkiksi siten, että hevarit kuuntelevat ennen kaikkea vanhaa 1970- ja 1980-lukujen metallimusiikkia, kun taas metallistit pitävät enemmän uudemmasta metallista. Näin ei kuitenkaan aina ole, ja hevari onkin yleisin nimike.
Historiaa
Hevarit alkoivat muodostua omaksi alakulttuurikseen 1970-luvulla, mutta vasta 1980-luvulla metallifanit ja -muusikot erottuivat selkeästi rokkareista ja punkkareista.
Ulkoasu
Hevarien pukeutumisessa ja muussa ulkoisessa olemuksessa on paljon vaihtelua. Osalla hevareista on pitkät hiukset, tosin tietyissä piireissä on yleistä pitää pää kaljuna. Vaatetuksen osalta tyypillisiä elementtejä ovat nahkatakit ja -housut, bändien logoilla varustetut t-paidat ja hupparit, nahka- ja farkkuliivit, jalkineina esimerkiksi bootsit ja maihinnousukengät sekä ylipäätään vaatetuksen musta tai tumma väritys. Varsinkin thrash metal kulttuurissa yleistä on farkkuliivi, johon on ommeltu erilaisia bändien kangasmerkkejä. Tosin on huomattavaa, että kaikki metallimusiikin kuuntelijat eivät pukeudu valtavirrasta poikkeavasti, eivätkä näin ollen koe vaatetuksen olevan yhteydessä itse musiikkiin.
Elämäntapa
thumb|Nuoria hevareita Hevarit yleistetään usein virheellisesti saatananpalvontaan ja paheelliseen elämään. Hevareiden elämäntapa ja aatteellinen tausta ei ole yhtenäinen, ja se vaihtelee yleensä hevarikulttuurin sisäisten genrejen mukaan. Erityisesti black metal -genreen kuuluu olennaisena osana nihilismi, joka kärjistyy esimerkiksi kristinuskonvastaisuuteen. Poliittinen kanta jää usein metallimusiikissa korostamatta, tosin jotkut black metal-bändit ovat leimautuneet äärioikeistollisiksi ja sitä kautta vaikuttaneet yleisiin ennakkoluuloihin.
Edinburghin Heriot-Wattin yliopistossa tehdyn tutkimuksen mukaan metallimusiikin ja klassisen musiikin kuuntelijoilla on paljon yhteistä. Molemmat ovat luonteiltaan usein introverttejä ja luovia.
Yhteiskunnallinen tausta
1980-luvulla suomalaiset nuorisokulttuurin tutkijat määrittelivät hevarit "koviskulttuuriksi", joka vetosi ennen kaikkea työväenluokkaisissa perheissä kasvaneisiin, koulunkäyntiin heikosti motivoituneisiin poikiin. Populaarikulttuurissa hevarit saatettiin jopa leimata väkivaltaisiksi tai hieman tyhmiksi. Hevareita on kuitenkin päätynyt hyvin monenlaisiin ammatteihin, eivätkä akateemisen koulutuksen omaavat tai esimerkiksi tutkijoina työskentelevät aikuiset hevarit ole harvinaisia. Metallimusiikin ystäviä työskentelee esimerkiksi pappina, akatemiatutkijana ja lääkärinä.
Stereotypia väkivaltaisista hevareista on ristiriidassa muun muassa sen kanssa, että Tuska-festivaalilta on raportoitu vain vähän järjestyshäiriöitä. Yhdeksi syyksi häiriöiden vähäisyyteen on esitetty yhteisöllisyyttä, paikalla olevan yleisön ja henkilökunnan yhtenevää musiikkimakua. Tuskan toimitusjohtajan Eeka Mäkysen mukaan mahdollinen aggressio purkautuu musiikin kautta, joten sitä ei tarvitse ilmaista fyysisesti.
Käsityksiä hevareista
Yleisradion kiistelty MOT-ajankohtaisohjelma teki vuonna 2001 dokumentin, jossa vierailtiin Tuska-festivaaleilla ja väitettiin metallimusiikin olevan yhteydessä uusnatsismiin ja saatananpalvontaan. Monet hevarit närkästyivät dokumentista ohjelman liiallisen paheiden yleistämisen ja virheellisten tietojen esittämisen takia.
Peter Winge
Åke Johan Berndt Frey, kirjailijanimi Peter Winge (3. joulukuuta 1919 Helsinki – 24. kesäkuuta 1978 Helsinki) oli suomenruotsalainen salapoliisiromaaneita kirjoittanut kirjailija.
Suomen Uimaliitto
Suomen Uimaliitto – Finska Simförbundet r.y. on vuonna 1906 perustettu 135 jäsenseuran muodostama uintiurheilun keskusliitto.
Missio
Suomen Uimaliiton missio on uimataidon edistäminen. Tarkoituksena on, että harrastajat saavat siitä elinikäisen pääoman ja että kilpaileville uintiurheilijoille on mahdollisuus saavuttaa myös kansainvälistä menestystä.
Uimaliitto toimii vahvasti kunto- ja terveysliikunnan, nuorisotoiminnan sekä huippu-uintiurheilun (uinti, vesipallo, uimahyppy, taitouinti) alueilla.
Mysli
thumb|Mysliä. Mysli on kaurahiutaleiden ja kuivattujen hedelmien seos, joka nautitaan yleensä maidon tai jogurtin kera. Pääaineiden lisäksi siihen kuuluu yleensä myös muita hiutaleita ja siemeniä, muun muassa maissi- ja vehnähiutaleita ja pähkinöitä sekä mantelilastuja.
Myslin kehitti vuonna 1900 sveitsiläinen tohtori Maximilian Bircher-Benner sairaalapotilaiden ravinnoksi. Bircher-Benner kehitti idean myslistä opiskellessaan lääketiedettä Zürichin yliopistossa kokeillen raakaruoan vaikutuksia kehoon sairastuttuaan itse keltaisuuteen. Hän itse piti sittemmän parantumisensa syynä kehittämäänsä vielä tuolloin nimellä Apfeldiätspeise kutsuttua annosta, joka koostui kypsentämättömästä omenasta, pähkinöistä ja kaurahiutaleista, jotka oli sekoitettu veteen, sitruunamehuun ja kondensoituun maitoon. Sveitsistä tuli samaan aikaan suosittu terveysmatkailukohde ja Bircher-Benner avasi vuonna 1904 oman alppimaja-tyylisen parantolansa lähellä Zürichia.
Alun perin mysliä syötiin jokaisen aterian alkupalana ja sittemmin siitä tuli illallinen. Aamupalaksi mysli on kehittynyt vasta myöhemmin.
Maidon kanssa nautittu mysli ei pidä nälkää kovin pitkään, koska sen kylläisyysarvo on sama kuin valkoisella leivällä.
Inkojen salaisuus
Inkojen salaisuus (Secret of Incas) on yhdysvaltalainen seikkailuelokuva vuodelta 1954. Sen on ohjannut Jerry Hopper, ja sen pääosaa näyttelee Charlton Heston. Tarinan päähenkilö on seikkailija Harry Steele, joka etsii inkojen muinaista esinettä.
Juoni
Inkojen salaisuus kertoo idealistisesta arkeologista Harry Steelestä (Charlton Heston), joka haluaa palauttaa inkojen naamion sen alkuperäiselle omistajalle, inkayhteiskunnalle. Robert Youngin näyttelemä huijari haluaa esineen muista syistä. Miehet aloittavat kilpajuoksun esineen löytämiseksi. Tarinoiden mukaan konkistadorit hautasivat sen Machu Picchuun.
HMCS Ottawa (H31)
HMCS Ottawa (viirinumero H31) oli Kanadan laivaston River-luokan hävittäjä, joka palveli toisessa maailmansodassa.
Inkojen salaisuus
Vaikutus
Inkojen salaisuuden päähenkilön Harry Steelen on katsottu olleen esikuvana Steven Spielbergin ja George Lucasin luomalle Indiana Jones -hahmolle. Indiana Jonesin puvustuksesta vastannut Deborah Nadoolman on sanonut haastattelussa, että Charlton Hestonin esittämän hahmon puvustus vastaa pitkälti Indiana Jonesin pukua.
HMCS Ottawa (H31)
Valmistus
Alus tilattiin maaliskuussa 1934 Vickers Armstrongilta Newcastlesta osana vuoden 1933 laivasto-ohjelmaa Britannian Kuninkaalliselle laivastolle nimellä HMS Griffin. Sen valmistuskustannukset olivat 248 528 puntaa ilman Amiraliteetin toimittamia ase- ja viestijärjestelmiä.
Griffin siirrettiin 1. maaliskuuta 1943 Kanadan laivastolle korvaamaan tuhoutunut HMCS Ottawa. Alus palasi 20. maaliskuuta palvelukseen nimellä HMCS Griffin, mutta sen muutostyöt valmistuivat kuitenkin vasta 24. maaliskuuta. Se nimettiin 10. huhtikuuta HMCS Ottawaksi.
Palvelus
Ottawa liitettiin huhtikuussa 1943 Keskisen Atlantin saattajiin, jossa sen tehtävänä oli suojata saattueita Newfoundlandin St. Johnsin ja Irlannin Derryn välillä. Alus siirrettiin 25. huhtikuuta 1944 Kanadan laivaston aluksista koottuun sukellusveneiden metsästykseen keskittyvään osastoon.
Ottawa määrättiin toukokuussa 11. saattajaryhmän komentoalukseksi. Ryhmän muut alukset olivat HMCS Kootenay, HMCS Chaudière, HMCS Gatineau ja HMCS St. Laurent. Ryhmä osallistui Ottawan johdolla operaatio Neptunukseen eli Normandian maihinnousuun sukellusveneidentorjuntaosastona 25 mailia Plymouthista itään. Alus irroitettiin Beachy Headiin yhdessä Kootenayn kanssa saattueesta tukemaan HMS Staticea, joka oli saanut havainnon sukellusveneestä. Ottawa sai kaikuluotaimella havainnon sukellusveneestä, minkä jälkeen se aloitti hyökkäyksen. Hieman myöhemmin pintaan nousi öljyä sekä tavaraa, jonka joukossa U-678 merkitty lakki. Alus upotti 16. elokuuta Chaudieren kanssa sukellusvene U-621:n La Rochellen edustalla ja kaksi päivää myöhemmin Brestin länsipuolella U-984:n.
Ottawan palattua Kanadaan se oli huollettavana 12. lokakuuta 1944 - 26. helmikuuta 1945 St. John'sin telakalla. Aluksen ollessa miinanraivaustehtävässä Halifaxin edustalla se kolaroi 11. maaliskuuta korvetti HMCS Stratfordin kanssa. Kummankin aluksen keula kärsi merkittäviä vaurioita. Aluksen korjaustyöt saatiin päätökseen vasta 30. huhtikuuta, minkä jälkeen alus teki muutaman joukkojenkuljetusmatkan St. John'sin, Halifaxin ja Greenockin välillä. Alus poistettiin palveluksesta 31. lokakuuta 1945 Sydneyssä ja se myytiin elokuussa 1946 International Iron and Metal Companylle romutettavaksi.
Koskenkorva (viina)
pienoiskuva|Koskenkorva-pullo|450x450px Koskenkorva eli Koskenkorva Viina, puhekielessä Kossu, on suomalainen Anora Group Oyj:n valmistama ja omistama alkoholijuomamerkki.
Historia
Koskenkorva tuli markkinoille vuonna 1953. Puolen litran pullollinen maksoi tuolloin 495 markkaa (vastaa ostovoimaltaan noin 15,95 euroa vuonna 2020 ). Usean vuosikymmenen ajan juomaa sai vain 0,5 litran lasipullossa. Sitä ei myöskään viety ulkomaille. 1990-luvulla Koskenkorvaa alkoi saada muissa pakkausko’oissa ja muunnelmina. Vuonna 2008 perinteinen 0,5 litran lasipullo maksoi 10,49 euroa.
Koskenkorvan nimi tulee Koskenkorvan tehtaista, jotka on perustettu samannimiseen kylään Ala-Koskenkorvan tilan maille. Pullon etiketissä luki alun perin ”Koskenkorvan viinaa”, sittemmin ”Koskenkorvan viina” ja nykyään ”Koskenkorva Viina”. Muotoa on arvosteltu kielenvastaisena. pienoiskuva|241x241px|Tapio Wirkkalan muotoilema vanha pullo. Koskenkorvan perinteinen etiketti esittää Pohjanmaan latomaisemaa. Sen suunnitteli Lasse Linnanmäki. Välillä oli käytössä myös Tapio Wirkkalan suunnittelema abstrakti kuva-aihe. Koskenkorva oli Alkon myydyin tuotemerkki, kunnes Hartwall Original Gin Long Drink ohitti sen vuonna 2005. Koskenkorva oli myös Alkon myydyin viina 35 vuoden ajan 1980–2015, kunnes Leijona-viina ohitti sen myynnissä. Kun eri vahvuuksiset (38 % ja 30 %) tuotteet laskettiin yhteen, Koskenkorvaa myytiin kuitenkin edelleen Leijonaa enemmän.
Koostumus ja valmistus
Koskenkorva on viljasta valmistettua kirkasta viinaa, johon on lisätty sokeria 3 g/litra. Se valmistettiin alun perin perunasta, mutta nykyisin raaka-aineena on ohra. Perinteisen Koskenkorvan alkoholipitoisuus on 38 tilavuusprosenttia.
Koskenkorva on saanut nimensä Etelä-Pohjanmaalla sijaitsevasta 3 000 asukkaan Ilmajoen Koskenkorvan kylästä, jossa tuote tislataan jatkuvatoimisessa tislauslaitoksessa Koskenkorvan tehtailla 96-prosenttiseksi alkoholiksi. Tisle laimennetaan pohjavedellä 38-prosenttiseksi. Pullotus tapahtuu Altian Rajamäen tehtaalla.
Toukokuussa 2009 voimaan tulleen EU-direktiivin mukaan Koskenkorva luokitellaan votkaksi.
Muunnelmat ja myyntipakkaukset
Etiketissä oleva numerosarja 013 on Alkon vanha tuotenumero. Alkuperäinen tuotenumero oli 23, mutta numero on vuosien saatossa vaihtunut monta kertaa. Enää numerosarjalla ei ole merkitystä.
Muita Koskenkorva-tuoteperheen juomia
pienoiskuva|Koskenkorva Valhalla
Dremel
Dremel on pienikokoisten ja suurinopeuksisten sähkötyökalujen tuotemerkki, jonka omistaa saksalainen Robert Bosch GmbH. Se juontaa juurensa Itävallasta Yhdysvaltoihin muuttaneen Albert J. Dremelin vuonna 1932 Wisconsiniin perustamasta yrityksestä, jonka Bosch osti 1993. Dremelin tunnetuin tuote on akku- tai verkkovirtakäyttöinen ”miniporakone” eli monitoimityökalu monine lisävarusteineen, jotka mahdollistavat keveiden ja ohuiden materiaalien tarkan hionnan, leikkaamisen, jyrsinnän ja kaivertamisen. Muita tuotteita ovat kuumaliimapistoolit, kuviosahat, 3D-tulostimet ja juotoskolvit.
Wiren diskografia
Wire on englantilainen rock-yhtye, joka perustettiin Lontoossa vuonna 1976.
Valko-Venäjä talviolympialaisissa 2002
Valko-Venäjä osallistui Salt Lake Cityn talviolympialaisiin 2002 64 urheilijan voimin, joihin kuului jääkiekkomaajoukkue. Salt Lake Cityssä Valko-Venäjä voitti pronssin freestylehiihdossa. Avajaisissa Valko-Venäjän lippua kantoi Oleg Ryzhenkov.
Salt Lake Cityn jääkiekkoturnauksessa Valko-Venäjä pystyi jääkiekkohistoriansa parhaimpaan saavutukseen, kun joukkue yllätti Ruotsin puolivälierissä maalein 3–4 ja eteni välieriin. Ottelusta ennakoitiin Ruotsille helppoa, mutta tarkka puolustuspeli ja onnekas viime hetken maali ruotsalaisvahti Tommy Salon kypärän kautta veivät Valko-Venäjän voittoon. Ruotsalaishyökkääjä Markus Näslund kommentoi ottelun jälkeen, että Valko-Venäjän tarkkaa puolustusta vastaan oli vaikea pelata. Valko-Venäjä oli lopulta jääkiekkoturnauksen neljäs.
Mitalit
Salt Lake Cityssä Valko-Venäjä voitti pronssin freestylehiihdossa. Mitalitaulukossa Valko-Venäjä oli sijalla 23, samalla mitalimäärällä kuin Slovenia.
Joukkue
Valko-Venäjä nimitti kisoihin 64-henkisen joukkueen, joka koostui 44:stä miesurheilijasta ja 20:stä naisurheilijasta. Joukkueeseen sisältyi Valko-Venäjän jääkiekkomaajoukkue. Joukkueen nuorin osallistuja oli pikaluistelija Igor Makovetsky, jolla oli ikää vain 17 vuotta. Joukkueen vanhimmat urheilijat olivat 37-vuotiaat jääkiekkoilijat Igor Matushkin ja Oleg Mikulchik.
Dopingkäry
Jääkiekkoturnauksen jälkeen Valko-Venäjän olympiakomitea ilmoitti, että jääkiekkoilija Vasily Pankov on kärynnyt dopingaineeksi luokitellun nandrolonin käytöstä. Kansainvälisen jääkiekkoliiton sääntöjen mukaan kuitenkin yhden pelaaja käry tuo rangaistuksen vain pelaajalle, ei koko joukkueelle. Valko-Venäjä oli lopulta turnauksen neljäs.
Puskutraktori
thumb|Puskutraktori. Puskutraktori on maansiirtokoneena käytetty telaketjutraktori, jossa on pystysuora levymäinen puskuterä. thumb|[[Israelin puolustusvoimat|Israelin puolustusvoimien panssaroitu Caterpillar D9R]] Ensimmäinen nykyaikainen puskutraktori rakennettiin Yhdysvalloissa vuonna 1923. Tavallisia ja panssaroituja puskutraktoreita on ollut myös sotilaskäytössä. Arkikielessä puskutraktoria tai telaketjutraktoria kutsutaan myös katerpillareiksi (erään niitä valmistavan yrityksen nimestä Caterpillar).
Karungin rautatieasema
Karungin rautatieasema oli rautatieasema Suomen rataverkolla rataosalla Tornio–Kolari. Asema sijaitsi nykyisessä Tornion kaupungin Karungin kylässä, silloisessa Karungin kunnassa Tornionjokilaaksossa, 27 kilometrin päässä Tornion rautatieasemalta pohjoiseen.
Karungin rautatieasema otettiin käyttöön vuonna 1923, kun rataosuus Kukkola–Karunki valmistui. Henkilöliikenne asemalla ja koko Tornio-Kolari- radalla lopettiin 1967. 1980-luvulla uudelleen aloitettu yöjunaliikenne Kolariin ei pysähtynyt enää Karungissa. Liikennepaikka lakkautettiin lopullisesti 2005, joskin ratapiha ja vaihteet oli purettu jo aiemmin.
Karungin asemarakennus rakennettiin alun perin vuonna 1907 asemarakennukseksi Jaatilaan Rovaniemen radalle, josta se siirrettiin vuonna 1922 Karunkiin. Samalla rakennusta laajennettiin. Rakennus purettiin 1970-luvulla ja siirrettiin Tervolaan, jonne se pystytettiin uudelleen metsästysseuran majaksi.
Lähteet
2. Jussi Iltanen:Radan varrella, s.240.
Kultakala (tähdistö)
Kultakala (latinaksi Dorado, genetiivimuoto Doradus) on eteläisen taivaanpuoliskon melko vaatimaton tähdistö, jonka loivat yhdentoista muun eteläisen tähdistön ohessa Pieter Dirkszoon Keyser ja Frederick de Houtman 1595–1597. Kultakala esiintyi ensimmäisen kerran Johann Bayerin Uranometriassa vuonna 1603.
Kultakalan tunnetuin kohde on Linnunradan epäsäännöllinen seuralaisgalaksi Suuri Magalhãesin pilvi, josta suurin osa sijaitsee Kultakalan alueella ja osa viereisessä Pöytävuoren tähdistössä. Myös muut merkittävimmät syvän taivaan kohteet, kuten Tarantellasumu NGC 2070, sijaitsevat galaksin alueella.
Linnunrata-galaksista poistuva suurinopeuksinen tähti HE 0437-5439 löydettiin vuonna 2005 tähdistöstä. Tähden nopeuden takia se on poistumassa galaksienväliseen avaruuteen.
Leivonmäen vaakuna
thumb|150px|Leivonmäen vaakuna (1956–2007) Leivonmäen vaakuna oli Leivonmäen kunnan tunnus ja puhuva vaakuna.
Vaakunan selitys kuuluu ”punaisessa kentässä hopeinen kaarityviö, jolla seisoo kultainen leivonen siivet ja oikea jalka koholla.” Vaakunan on suunnitellut Olof Eriksson, ja Leivonmäen kunnanvaltuusto hyväksyi sen 27. huhtikuuta 1956. Sisäasiainministeriö vahvisti vaakunan käyttöön 1. lokakuuta samana vuonna.
Vaakuna jäi epäviralliseksi kotiseutuvaakunaksi 2008, kun Leivonmäki yhdistyi Joutsan kuntaan.
Tom Tits Experiment
Tom Tits Experiment on Ruotsissa Södertäljen kunnassa sijaitseva tiedekeskus. Se aloitti tilapäisenä näyttelynä Södertäljen taidehallissa vuonna 1985. Kaksi vuotta myöhemmin avattiin pysyvä näyttely nykyisissä tiloissa, jotka ovat olleet aikaisemmin Alfa Lavalilla teollisuuskäytössä. Nimi Tom Tit tulee ranskalaisesta kirjasta, joka sisältää pseudonyymillä Tom Tit ranskalaisessa lehdessä julkaistuja erilaisia kokeita.
Alphaville (yhtye)
Alphaville on saksalainen yhtye, joka oli uransa huipulla ja suosiossa 1980-luvun puolivälissä. Yhtyeen tunnetuimmat hittikappaleet ovat ”Big In Japan” sekä ”Forever Young”. Suurelle yleisölle sopivien hittien jälkeen yhtyeen tyyli muuttui epäkaupallisemmaksi ja taiteellisemmaksi. Vuonna 1997 Alphaville nosti hieman päätään muutamalla radio-kappaleella, mutta suurempi come-back on edelleen näkemättä. Laulaja Marian Gold on ainoa jäljellä oleva alkuperäinen jäsen. Alun perin yhtye oli nimeltään Forever Young, ja sen muodostivat Marian Gold, Bernhard Lloyd sekä Frank Mertens. Muita mukana olleita nimiä ovat Ricky Echolette, Rainer Bloss, Martin Lister, Pierson Garange, David Goodes, Mattes Leon sekä uusin tulokas rumpali Jakob Kiersch.
1980-luku
Marian Gold ja Bernhard Lloyd perustivat vuonna 1981 seitsemän muun artistin kanssa Nelson Community -nimisen yhtyeen, joka oli esimakua pian heräävälle Alphavillelle.
Vuonna 1982 Frank Mertens lyöttäytyi yhteen Goldin ja Lloydin kanssa, ja he perustavat yhtyeen nimeltä Forever Young. Nimi kuitenkin vaihdettiin Alphavilleksi ennen ensimmäisen singlen ”Big in Japanin” ilmestymistä vuonna 1984. Yhtye piti toisen konserttinsa vuonna 1983, joka jäi ainoaksi seuraavien kymmenen vuoden aikana. Pian ”Big in Japanin” jälkeen seurasivat seuraavat singlet ”Sounds Like A Melody” sekä ”Forever Young”.
Joulukuussa 1984 julkaistiin yhtyeen esikoisalbumi Forever Young. Heti tämän jälkeen Frank Mertens jätti yhtyeen, ja kosketinsoittaja ja kitaristi Ricky Echolette otti hänen paikkansa. Alphaville osallistui tuona vuonna myös hyväntekeväisyysprojektiin Band Für Afrika ja sävelsi musiikin elokuvaan Der Bulle Und Das Mädchen.
Single ”Dance With Me” pohjusti albumin Afternoons in Utopia julkaisua vuonna 1986. Albumille suunniteltiin myös keikka-osiota, mutta sitä ei ikinä julkaistu, koska yhtye halusi keskittyä studiotyöhön.
S/S Olli
S/S Olli on höyrylaiva, joka on rakennettu vuonna 1920 Lehtoniemen konepajalla hinaajaksi Lauttauskalusto Osakeyhtiölle. Vuonna 1947 alus myytiin Kymi osakeyhtiölle joka kunnostuksen jälkeen siirsi laivan Mikkeliin hinaamaan niputuslauttoja. Kymi osakeyhtiö luopui höyryhinaajien käytöstä 1960-luvulla ja S/S Olli myytiin yksityisomistukseen. Yksityisomistukseen siirryttyään laiva koki täydellisen muodonmuutoksen ja hinaaja muutettiin matkustajalaivaksi: peräkannelle rakennettiin erillinen saunahytti ja koko alus katettiin erillisellä kesäkatoksella. Hinaaja-ajan musta väri vaihtui kokovalkoiseen.
Alphaville (yhtye)
1980-luku
Vuonna 1989 yhtye julkaisi kolmannen albuminsa The Breathtaking Blue, jonka varjolla tehtiin myös lyhytelokuvia. Christoph ja Wolfgang Lauenstein voittivat Balance -pätkällään Oscarin.
S/S Olli
Aluksessa on potkurin ympärillä Kort-tunneli, joka parantaa sen ohjattavuutta.
Alphaville (yhtye)
1990-luku
Vuonna 1992 Marian Gold julkaisi ensimmäisen sooloalbuminsa So Long Celeste, ja samalla julkaistiin yhtyeen ensimmäinen kokoelma-albumi First Harvest 1984-92.
S/S Olli
Tekniset tiedot
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Polizeiruf 110
Polizeiruf 110 on saksalainen rikossarja, jota on tuotettu vuodesta 1970 yhteensä yli 360 jaksoa. Sarjassa on Rikospaikalla-sarjan tapaan esiintynyt useita eri tutkijoita. Sarjassa on käsitelty monenlaisia eri rikoksia, kuten murhia ja raiskauksia.
Alphaville (yhtye)
1990-luku
Kutsun johdattelemana yhtye piti kymmenen vuoden tauon jälkeen konsertin Beirutissa vuonna 1993. Samana vuonna yhtye esiintyi Rantarockissa (Virrat, Suomi).
Neljäs varsinainen albumi ''Prostitute julkaistiin ”Fools”-singlen saattelemana vuonna 1994.
Kitaristi Echolette jätti yhtyeen kesken viidennen albumin Salvationin teon vuonna 1996. Samana vuonna avattiin Alphavillen virallinen kotisivu Moonbase.
Vuonna 1997 yhtyeen levytys-sopimus levy-yhtiö WEA:n kanssa päättyi heti Salvationin julkaisun jälkeen. Tämän jälkeen yhtye alkoi keikkailla ympäri Eurooppaa ja valmistella Dreamscapes-historiikkiä. Ilman suurta levy-yhtiötäkin Dreamscapes myytiin loppuun kolmessa kuukaudessa. Tämän jälkeen Alphaville jatkoi keikkailua erittäin aktiivisesti myös todella suurien yleisömäärien edessä.
Vuonna 1999 Alphaville piti kaksi suurta konserttia Salt Lake Cityssä. Näiden konserttien pohjalta julkaistiin myöhemmin Little America -DVD.
2000-luku
Alphaville palasi Saksan listaykköseksi albumillaan Stark Naked And Absolutely Live vuonna 2000.
Seuraavana vuonna Bernhard Lloyd ja Max Holler aloittivat oman Atlantic Popes -nimisen projektinsa. Tänä vuonna julkaistiin myös Little America ja tupla-CD-kokoelma-albumi Forever Pop, joka sisältää ensimmäisellä CD:llä alkuperäisiä Alphaville-hittejä sekä toisella muun muassa De Phazzin, Mark Platin, F.A.F:n, Paul Van Dykin sekä Eiffel 65:n tekemiä remixversioita kappaleista.
Alphaville jatkoi keikkakiertuettaan, ja teki seuraavaa albumiaan, neljän cd:n kokoelmaa, Crazy Show’ta. Tämä oli ensimmäinen yhtyeen albumi, jolla Bernhard Lloyd ei ollut mukana. Seuraavana vuonna hän ilmoittikin, että ei enää ole mukana yhtyeessä. Seuraavana vuonna Alphaville juhli 20-vuotisjuhlaansa ja julkaisi kuvataiteen ja musiikin yhdistämän Crazy Show’n.
Vuonna 2006 Alphaville liittyi jälleen levy-yhtiö WEA:aan, mutta yhteistyö jäi kuitenkin lyhyeksi, ja yhtye irtisanoi sopimuksen.
Vuonna 2009 Alphaville juhlisti joulukuussa 25-vuotisjuhliaan pitämällä suuren konsertin, jossa soitettiin monia vuosien varrelta hieman tuntemattomammaksikin jääneitä kappaleita, ja tietysti suuria hittejä. Lisäksi juhliin osallistui tunnettu saksalainen artisti Karel Gott, joka julkaisi albumillaan Alphavillen tekemän joulukappaleen ”Love Will Find A Way” saksankielisen version. Joulukuussa 2009 Alphaville myös solmi levytyssopimuksen Universalin kanssa.
Kolmentoista vuoden tauon jälkeen yhtye julkaisi marraskuussa 2010 Universalin alaisuudessa uuden studioalbumin Catching Rays on Giant. Albumia edelsi lokakuussa single ”I Die For You Today”, joka nousi Saksan albumilistalla parhaimmillaan top 20:n joukkoon. Albumin materiaali on pääosin Marian Goldin, sekä jo 15 vuotta yhtyeessä toimineen britin Martin Listerin käsialaa. Lisäksi kitaristi David Goodes on osallistunut muutaman kappaleen sävellykseen.
Vuoden 2011 maaliskuussa Alphaville teki kahden viikon tiiviin konserttikiertueen uuden albumin julkaisuun liittyen. Tämä Catching Rays On Giant -tour keskittyi kokonaan Saksan kiertämiseen. Tämän jälkeen yhtye jatkoi normaalilla keikkatahdilla soittamista ympäri Eurooppaa.
Kosketinsoittajana ja säveltäjänä toiminut Martin Lister menehtyi yllättäen 21.5.2014.